РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/216-16

6. октобар 2016. године

Б е о г р а д

ЗАПИСНИК

ОСМЕ СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 6. ОКТОБРА 2016. ГОДИНЕ

Седница је почела у 12,00 часова.

Седницом је председавала др Александра Томић, председник Одбора.

Седници су присуствовали чланови Одбора: Горан Ковачевић, Оливера Пешић, Зоран Красић, Милорад Мијатовић, Момо Чолаковић и Золтан Пек.

Седници су присуствовали заменици чланова Одбора: Иван Манојловић, заменик Верољуба Арсића, Зоран Бојанић, заменик Николе Јоловића, Славиша Булатовић, заменик Радмила Костића, Србислав Филиповић, заменик Жике Гојковића и Ђорђе Милићевић, заменик Душана Бајатовића.

У току расправе по првој тачки дневног реда, заменик члана одбора Ђорђе Милићевић напустио је салу у којој се одржавала седница.

Седници нису присуствовали чланови Одбора Милорад Мирчић, Саша Радуловић, Горан Ћирић, Милан Лапчевић и Војислав Вујић, нити њихови заменици.

Седници је присуствовао и Ненад Божић, подносилац амандмана.

На позив председника Одбора, седници су присуствовали и Мирјана Ћојбашић, помоћник министра у Министарству финансија и Саша Могић, помоћник министра у Министарству државне управе и локалне самоуправе.

На предлог председника, Одбор је већином гласова утврдио следећи

Д н е в н и р е д

1. Разматрање Предлога закона о изменама Закона о финансирању локалне самоуправе, који је поднела Влада (број 011-1856/16 од 19. августа 2016. године), у појединостима.

**Прва тачка дневног реда:** Разматрање Предлога закона о изменама Закона о финансирању локалне самоуправе, који је поднела Влада, у појединостима

У дискусији по овој тачки дневног реда учествовали су: Ненад Божић, Горан Ковачевић, Зоран Красић, Момо Чолаковић и Мирјана Ћојбашић.

\* \* \*

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама Закона о финансирању локалне самоуправе.

Одбор је одлучио да предложи Народној скупштини да **одбије** следеће амандмане:

- на члан 1, који су у **истоветном тексту** поднели народни посланик Бошко Обрадовић, народни посланик Зоран Живковић, заједно народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић, и заједно народни посланици Радослав Милојичић и Дејан Николић;

- на члан 1. који је поднео народни посланик Саша Радуловић;

- на члан 1. који су заједно поднели народни посланици Милан Лапчевић и Дејан Шулкић;

- на члан 1. који је поднела народни посланик Александра Јерков;

- на члан 1. који је поднео народни посланик Горан Ћирић;

- на члан 1. који је поднео народни посланик Балша Божовић;

- на члан 1. са исправком, који је поднела народни посланик Наташа Вучковић;

- на члан 1. са исправком, који су заједно поднели народни посланици Верољуб Стевановић, Томислав Жигманов и Душан Петровић;

- на члан 1. који је поднео народни посланик Горан Јешић;

- на члан 1. са исправком, који је поднела народни посланик Гордана Чомић;

- на члан 1. са исправком, који су заједно поднели народни посланици Маја Виденовић, Весна Марјановић и Драгољуб Мићуновић;

- на члан 1. са исправком, који је поднео народни посланик Александар Стевановић;

- на члан 1. који су заједно поднели народни посланици Ненад Чанак, Мариника Тепић, Олена Папуга и Нада Лазић;

- на члан 1. са исправком, који је поднео народни посланик Ненад Божић;

- на члан 1. са исправком, који је поднела народни посланик Љупка Михајловска;

- на члан 1. са исправком који је поднео народни посланик Јован Јовановић;

- на члан 1. са исправком, који је поднела народни посланик Бранка Стаменковић;

- на члан 2, који су у **истоветном тексту** поднели народни посланик Бошко Обрадовић, народни посланик Зоран Живковић, заједно народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић, и заједно народни посланици Радослав Милојичић и Дејан Николић.

За известиоца Одбора на седници Народне скупштине одређена је др Александра Томић, председник Одбора.

\* \* \*

Седница је завршена у 12,55 часова.

Седница је тонски снимана.

СЕКРЕТАР ПРЕДСЕДНИК

Александра Шашо др Александра Томић